JEGYZŐKÖNYV

amely készült a LEO 2022. május 23. elnökségi ülésén a LEO irodában

Jelen vannak:

Schmidt József elnök

Jászberényi István alelnök

Vágó László alelnök

Istiván Rita főtitkár

**NAPIRENDI PONTOK**

* Szeretem a szakmám kampány I. és II. helyezett pályamű és kampány beszámoló
* 2022. évi hátralévő események
* HR-kérdőív felvetődő kérdései
* Energetikai munkacsoport beszámoló
* Jogszabálygyűjtemény digitális felület beszámoló
* Benchmarking IV. könyv update
* Egyéb

**1. Szeretem a szakmám kampány I. és II. helyezett pályamű és kampány beszámoló**

Főtitkár ismertette, hogy idén 17 pályamű érkezett be. Több város, több csapattal is nevezett: Győr, Zalaegerszeg, Siófok, továbbá ismét pályáztak Nyíregyházáról.

A tagság részéről 3 szavazat érkezett Vass Jámos I. helyre és 2 pedig a Győri *SZC Pattantyús Ábrahám Géza Technikum pályázatára II. helyre vonatkozóan. Az Elnökség a pályázatokat áttekintette, a tagság véleményét szintén figyelembe vette és ennek alapján kialakult az alábbi nyertesek listája.*

* I. helyezett a Győri *SZC Pattantyús Ábrahám Géza Technikum Elektro szakik*
* II. helyezett Szalai Anikó csapata Nyíregyházáról és Jámos Vass pályaműve

A II. helyezett két csapat pályázata nagyon hasonló magas színvonalon áll, ezért az Elnökség úgy döntött, az idei évben két II. helyezett nyertest hirdet és két csapatnak szervez tanulmányi kirándulást nyereményképpen.

Főtitkár tájékoztatta a jelenlévőket, hogy a pályázathoz tavaly sikeresen hozzácsatolt nyereményjáték is lezárult, nyertesei az alábbi csapatok lettek:

|  |  |
| --- | --- |
| Paks | TM SZC I. István Szakképző Iskola |
| Tiszavasvári | NySZC Tiszavasvári Szakképző Iskola és Kollégium |
| Berettyóújfalu | BSZC Eötvös József Szakképző Iskola |
| Zalaegerszeg | ZSZC Széchenyi Technikum |

A nyereményjáték nyertesei Filmbox vouchereket, raktáron lévő LEO logós powerbank töltőt és a Próbakő partnere, az elem 6 által felajánlott bluetooth eszközöket kaptak.

A nyertesek listáját Főtitkár az ügynökségnek elküldi, akik kiértesítik a nyerteseket és tájékozódnak arról, hogy a nyertes csapatok pedagógusai elfogadhatónak tartják-e a június közepére tervezett Díjátadót.

**2.** **2022. évi hátralévő események**

Főtitkár ismertette a tavalyi közgyűlésen elfogatott 2022 évi TERV -ben szereplő események listáját:

4 szakmai reggeli, 2 közgyűlés, 1 kiválósági Díjátadó, Nyílt Nap, HFMC FM konferencia közösen a HFMS-sel,1 záró ebéd.

Ehhez kacsolódóan bemutatta a 2022. április végéig tartó időszakra vonatkozó TÉNY/TERV táblázatot.

Kiemelte, hogy a Terv-hez képest az év eseményeiből hátra van még:

2 szakmai reggeli, 1 közgyűlés - 2023. évi költségvetés és 2022. évi előzetes beszámoló tárgyában, HFMC FM konferencia és a LEO Nyílt Nap.

Jelenlévők az alábbi LEO saját szervezésű 3 reggelit hagytak jóvá az év hátra lévő részére:

szeptember, október, november.

Az ilyen típusú eseményeknek nagy sikere van a tagság körében. A Tagok elvárják az előadási, bemutatkozási lehetőséget, ezért a következő reggelik 1 nagy előadást meghívott előadótól és saját tagi prezentációkat fognak tartalmazni, ezzel több teret biztosítunk a **networking és közös gondolkodási, együttműködési lehetőségekre is.**

**Főtitkár külön levélben tesz javaslatot a 3 őszi reggeli időpontjára, témájára, előadóira.**

Az első reggelin a NEO lehetőséget kap egy épületvédelmi, cyber security témájú előadásra, továbbá előadást tarthatnak az új Tagok, az Energetikai munkacsoport és a HR munkacsoport a HR kérdőív kiküldése előtt.

A Szeretem a szakmám Díjátadóját összekötjük egy június közepi Néprajzi Múzeum épületbejárással, melynek részleteit először Schmidt József Elnök egyezteti Jelinek Balázzsal, **erről Főtitkár emlékeztetőt küld részére.**

Az ígért záróebéd és Költségvetés elfogadó közgyűlés részleteiről később dönt az Elnökség.

**3. HR-kérdőív felvetődő kérdései**

Főtitkár tájékoztatta a jelenlévőket Ruzsinszki Tibor adatgyűjtésekkel kapcsolatos Verseny Hivatali felvetéséről. Jelenlévők egyet rétettek abban, hogy a Szövetségben az adatgyűjtés, kezelés és megosztás biztonságos, jó gyakorlat alapján működik, ennek átvilágítása jelenleg nem szükséges. **Ennek a megállapításnak a helyességéről a munkacsoport küldjön az Elnökségnek állásfoglalást.**

Takács Katalin munkacsoport vezető téves adatszolgáltatással kapcsolatos felvetésére Elnökség javasolja a kitöltés előtt reggelin való prezentációt és párbeszédet, hogy a Tagok lássák, a nagyobb létszámú adatszolgáltatás mélyebb elemzésekre, következtetésekre ad lehetőséget, ezért nagy jelentőségű az adatszolgáltatás, ezen belül a pontos, helyes adatok megadása. **Javaslat született arról is, hogy a téves adatok, anomáliák, ún. tüskék kerüljenek ki a felméréséből, hogy statisztikailag ne rontsák le az adatok helyességét.**

Továbbra is érvényben marad a szabály, hogy azok kaphatják meg a teljes körű adatelemzést, akik részt vettek a kutatásban.

**4.** **Energetikai munkacsoport beszámoló**

Főtitkár tájékoztatta az ülés résztvevőit, hogy a megújult munkacsoport változatlanul nagyon aktív, sokan és rendszeresen üléseznek, vendég szakmai előadókat, jó gyakorlatokat mutatnak be és dolgoznak fel: GRUNDFOS, HUGBC, WEISHSSUPT etc. vendég szakértőket hívnak az üléseikre és tervben van ajánlások kiadása, különböző témákban. Vezetőjük, Novotny Dénes hasznos összefoglaló szakmai előadást tartott a május 11-ei HFMS-sel közösen megtartott online WORLD FM DAY Ünnepen, ahol ezt követően részt vett egy szakmai panelben szintén energia témában Schmidt József Elnökkel, Oláh Péter, ENGIE munkacsoport taggal közösen.

Vágó László Alelnök kérésére Főtitkár felkéri Novotny Dénes rövid összefoglaló készítésére a 2022. tervek, idei témák bemutatása tartalommal.

**6. Jogszabálygyűjtemény digitális felület beszámoló**

Főtitkár elmondta, hogy a fejlesztés teszt periódusa lezárult, élesedett a rendszer és minden Tagvállalat névre szólóan, digitálisan kapja már a jogszabálygyűjtemény frissítést, a MERCEDES is, aki változatlanul éves előfizetéssel vásárolja a szolgáltatást.

**Döntés született arról, hogy Főtitkár hasonlóan a benchmarking könyvhöz, a jogszabálygyűjtemény előfizetést is hirdeti, posztokban, partnerszervezeteknél, szakmai programokon népszerűsíti.**

**7. Benchmarking IV. könyv update**

Főtitkár ismertette, hogy készült az új könyvről sajtóközlemény, ezt a sajtó és minden partnerszervezet MBSZ, RICS, MATISZ, HUGBC, BCSDH, fmbusiness.hu, iroda.hu, portfolio, MÉGSZ- Magyar Épületgépészek Szövetsége, IFK megkapta. Több megjelenés is született. Honlapunk, linkedIn és fb oldalunk is hírt adott róla. Partnerszervezeteink Tagjai 10 % partnerkedvezménnyel vásárolhatják meg idén is a könyvet. Hírlevelet kaptak a LEO Tagok, minden előző vásárló, Partnerek. A holnapon külön cikk jelent meg a könyv újdonságairól, szakértőiről, Tagok felé külön hírlevél került kiküldésre azzal a konkrét kéréssel, hogy megrendelőiknek, partnereiknek juttassák el a levelet és a sajtóközleményt.

Eddig 25 db-ot értékesítettünk és minden rendes Tag, Benchmarking Munkacsoport Tag és Szakértő megkapta a tiszteltpéldányát.

Rendes Tagok is vásároltak extra példányokat, eddig a következők:

* Netdragon 4
* Weishaupt 1
* KÉSZ 1
* B+N 3
* SES Mo. 2
* Gránit Pólus, Müpa Üzemeltető 3

Résztvevők javasolják a munkacsoportnak, hogy a következő könyvhöz dolgozzon ki elektronikus felületet az adatok feltöltésére, ezzel biztosítva az adatok frissességét, továbbá gondolkozzon egy a honlapra kihelyezzett forecast megoldás lehetőségén ( max. 10 súlyponti költség csoporttal) az adatok elévülésének megakadályozására.

**8. Egyéb**

* Schmidt József Elnök tájékoztatta az ülés résztvevőit, hogy a Mérnökkamara közös őszi konferencia lehetőségét ajánlotta fel Szövetségünknek 3 előadástartásával. **Döntés született arról, hogy ennek fejében hozzájárulunk maximum 300.000 Ft értékben az esemény szervezéséhez. A 3 LEO előadás a következő lesz:**

**LEO általános bemutatkozás, Benchmarking kutatás bemutató, NEO épületvédelem/ cyber security témában.**

* Schmidt József Elnök tájékoztatást adott arról, hogy Érsek M. Zoltán kapcsolatán keresztül egyeztető megbeszélést kezdeményezünk az OPTEN tulajdonosával. Melynek célja a szövetség tulajdonában lévő LEO Jogszabálygyűjtemény  publikálása és az értékesítési folyamat mielőbbi beindítása.
* Főtitkár tájékoztatta a jelenlévőket, hogy egy olasz papírgyártó, a LUCART szeretne együttműködni az FM szektorral és Szövetségünkkel. A vállalat rendelkezik körforgásos, recycled termékekkel és magyarországi gyártóüzemmel, disztribútorokon keresztül értékesít itthon. **Döntés született arról, hogy megvizsgáljuk majd a hozzánk eljuttatott konkrét javaslatát.**
* Főtitkár tájékoztatta továbbá a résztvevőket, hogy a SZAKMAVERZUM csoportnál új értékesítési igazgató kezdte meg a munkát.  Szívesen tárgyalnának új együttműködési lehetőségekről a korábbiaktól eltérő feltételekkel. **Döntés született arról, hogy megvizsgáljuk majd a javaslatot.**
* Vágó László Alelnök kérésére Főtitkár megvizsgálja, hogy szerveznek-e a közeli országokan FM vagy Proptech témájú nemzetközi konferenciát, mely érdeke lehet tanulmányi út céljából.
* **Résztvevők felvetése alapján döntés született arról, hogy Főtitkár felveszi a kapcsolatot Fodor Dániellel, hogy Szövetségünk részt venne a Regattán 20 perces LEO átalános bemutatkozó előadással és logó kihelyezésével, továbbá az őszi portfolio konferencián is hasonló módon.**

Budapest, 2022. május 23.

…………………………………………………… ………………………………………………………………..

Schmidt József elnök Istiván Rita főtitkár

…………………………………………………... ……………………………………………………………….

Jászberényi István alelnök Vágó László alelnök